બજારના જાણકારોના જણાવ્યા પ્રમાણે રિઝર્વ બેન્ક ઓફ ઇન્ડિયાની આગામી એપ્રિલ મહિનાની શરૂઆતમાં નાણાકીય નીતિ સમીક્ષા બેઠક મળી રહી છે તેમાં નીતિગત વ્યાજના દરમાં ૦.૨૫થી ૦.૫૦ ટકા સુધીનો ઘટાડો થઇ શકે છે. આવી શક્યતા પાછળ બેન્કિંગ સેક્ટરના શેર સહિત શેરબજારમાં તેની સકારાત્મક ચાલ જોવાઇ શકે છે એટલું જ નહીં બ્રીક્સ દેશોમાં મળતા ઓચા રિટર્નને કારણે વિદેશી રોકાણકારો સ્થાનિક બજારમાં મોટું રોકાણ કરી શકે છે તેવી પણ એક શક્યતા જોવાઇ રહી છે અને તેને કારણે આગામી એપ્રિલ મહિનામાં રોકાણ ચાલુ રહે તેવી સંભાવના નિષ્ણાતો વ્યક્ત કરી રહ્યા છે.